Oraque ru bidii Pilatu Jesús laacabe,
ucaa cabe lu cruz.
Para ucuaa cabe Jesús yené cabe laa nua cruz stiꞌ,
zé ti lugar lá La Calavera.
Diidxa hebreu rabi cabe ni Gólgota.
Ne raqué bicaa cabe laabe lu cruz,
laabe ne xhupa,
tobi cada ladu.
Laabe nuu be galahuiꞌ.
Ne bicaa Pilatu caadxi letra roꞌ ique cruz que.
Sicarí na cani:
“Jesús de Nazaret,
Rey sti ca judíu.”
Stale de ca judíu biinda ni cá ique cruz que purti uriá guidxi ucuá be lu cruz,
ne ucuá ca diidxa que hebreu,
latín ne griegu.
Ne na ca xaíque que rabi Pilatu:
―Cadi ucaa lu “Rey sti ca judíu” sínuque bicaa “Na be Rey sti ca judíu laabe.”
―Ni ma bicaa la?
ma bicaaꞌ,
na Pilatu.
Biluxe si bicaa ca soldadu que laabe lu cruz ucuaa ca xhaba be biꞌni ca ni tapa ndaa,
tindaa cada tobi caꞌ.
Peru túnica stibe que la?
qué gapa ra diꞌbaꞌ,
de ti ndaga si ni.
Para uníꞌ stiidxa ca cadi icheza ca ni,
sínuque cuꞌ ca ni rifa,
guꞌya ca tu cuee ni.
Biꞌni cabe zaqué ti aca ni casi cá lu Xquiꞌchi Dios:
“Gudiizi cabe xhabaꞌ,
ne guluu cabe lari stinne lu rifa.”
Ne nga pe nga biꞌni ca soldadu que.
Cueꞌ cruz sti Jesús que,
zuhuaa jñaa ne benda jñaa,
ne María xheela Cleofas,
ne María de Magdala.
Ora biꞌya Jesús zuhuaa jñaa raqué,
ne biiya zuhuaa dxa discípulu ni nadxii que gaxha la?
na rabi jñaa:
―Amá,
racá zuhuaa xiiñi luꞌ.
Ne óraque rabi be discípulu que:
―Biiya,
racá zuhuaa jñaa luꞌ.
Ne dede óraque ucuaa discípulu que jñaa be zie né ralidxi.
Biluxe si irá nga,
nanna be ma biluxe xhiiña be para na be:
―Cayate nisa.
Uníꞌ be zacá ti iree ni casi cá lu Xquiꞌchi Dios.
Biaꞌsi pe zuhuaa ti jarra huiini daꞌ vinagre ndaani raqué para bigadxe cabe ti esponja ne bidxiiba cabe ni ique ti bara huiini sti ti yaga lá hisopo,
guluu cabe ni ruaa be.
Güeꞌ si be vinagre que,
na be:
―Ma biluxe ni.
Ne bisaba ique be,
guti be.
Viernes cayaca irá ndi ne qué na ca judíu guiaana ca cuerpu que lu cruz purti ma chi uzulú dxi enda riziilaꞌdxi ne laca dxi roꞌ ni.
Para yenaba cabe Pilatu iluuza ñee cani ucuá lu cruz que,
ti ganda iree ca de raqué.
Oraque beeda ca soldadu,
guluza ca ñee ni cá primé que,
ne zaqueca ñee stobi que,
de iropa hombre ni ucuá né Jesús lu cruz que.
Peru ora bidxiña ca ra nuu be,
biiya ca ma guti be,
ma qué niguza ca ñee be.
Peru bindizi tobi de ca soldadu que ti lanza xcustiá be,
ne óraque biree rini ne nisa.
Ni biꞌya ra uca ni,
ngue nga cayuíꞌ ni,
ne dxandí ni caníꞌ be.
Laabe nanna be caníꞌ be ni dxandí ti laatu laca guni cre tu.
Ne zacá uca ni ti iree ni casi cá lu Xquiꞌchi Dios ra na:
“Qué zaluuza dxita stibe.”
Laca nuu sti lugar ra na:
“Zuuya dxí cabe ni bindizi cabe lanza.”